pythainlp/thai-wiki-dataset-v3 huggingface dataset:
หลวงปู่ลี กุสลธโร

หลวงปู่ลี กุสลธโร  เป็นพระภิกษุฝ่ายวิปัสสนาธุระ สังกัดคณะสงฆ์ธรรมยุติกนิกาย ศิษย์ของพระธรรมวิสุทธิมงคล (บัว ญาณสมฺปนฺโน) วัดเกษรศิลคุณธรรมเจดีย์ (วัดภูผาแดง) ตำบลหนองอ้อ อำเภอหนองวัวซอ จังหวัดอุดรธานี
==ประวัติ==
===ชาติกำเนิด===
หลวงปู่ลี กุสลธโร เกิดเมื่อวันที่ 5 กันยายน พ.ศ. 2465 ตรงกับวันอังคาร ขึ้น 15 ค่ำ เดือน 10 ปีจอ ที่บ้านเก่า ตำบลบ้านเก่า อำเภอด่านซ้าย จังหวัดเลย เป็นบุตรของนายปุ่น และนางโพธิ์ ชาลีเชียงพิณ มีพี่น้องร่วมกัน 9 คน เรียนจบชั้นประถม 3 เมื่ออายุ 12 ปี และแต่งงานกับนางสาวตี เมื่ออายุประมาณ 20 ปี นางสาวตีตั้งท้อง เมื่อคลอดปรากฏว่าลูกเสียชีวิต ท่านได้รู้สึกเศร้าโศกเสียใจเป็นอย่างยิ่ง
การแต่งงานครั้งนี้ ท่านเล่าว่า ที่แต่งกับนางสาวตี มิได้แต่งเพราะความรัก หากแต่เป็นการแต่งแบบ โดยที่ท่านยังไม่เคยรักผู้ใดเลย ท่านอยู่กับภรรยาได้เพียง 2 ปี 3 เดือน จึงขอออกบวชเพราะได้ฟังธรรมจากพระกรรมฐานที่เป็นศิษย์ของท่านอาจารย์มั่นแล้วรู้สึกเลื่อมใส
===อุปสมบท===
หลวงปู่ลี อุปสมบทที่ วัดศรีโพนเมือง ตำบลในเมือง อำเภอเมือง จังหวัดสกลนคร เมือวันที่ ๓๐ มกราคม ๒๔๙๓ โดยมีพระธรรมเจดีย์ (จูม พนฺธุโล) เป็นพระอุปัชฌาย์ พระอาจารย์อ่อน ญาณสิริ เป็นพระกรรมวาจาจารย์ หลวงปู่ฝั้น อาจาโร เป็นพระอนุสาวนาจารย์ (หลวงปู่ลี กุสลธโร ท่านบวชพระเมื่อครั้งงานเผาศพหลวงปู่มั่น ภูริทตฺโต และเมื่ออุปสมบทได้ฉายานามว่า “กุสลธโร” แปลว่า “พระผู้ทรงไว้ซึ่งความดี” )

===โอวาทธรรม===

===การมีส่วนร่วมในโครงการผ้าป่าช่วยชาติ===
หลวงปู่ลีเป็นผู้ที่มีอุปนิสัยมักน้อย สันโดษ มีความเคารพรักครูบาอาจารย์เป็นสำคัญเช่นเหตุการณ์ผ้าป่าช่วยชาติที่ หลวงตามหาบัวจัดตั้งขึ้น ท่านได้ร่วมถวายทองคำเข้าโครงการกว่า 500 กิโลกรัม ซึ่งแสดงให้เห็นความกตัญญูกตเวทีต่อพ่อแม่ครูอาจารย์อย่างที่สุด หลังจากนั้นสาธุชน
ก็มีศรัทธาเลื่อมใสและได้มีร่วมทำบุญกับหลวงปู่ลี ตั้งแต่นั้น
===ละสังขาร===
หลวงปู่ลีมีอาการอาพาธตั้งแต่วันที่ 4 กุมภาพันธ์ พ.ศ. 2561 ด้วยโรคชราและละสังขารอย่างสงบในวันที่ 3 พฤศจิกายน พ.ศ. 2561 เวลา 15.15 น. ณ ห้องปลอดเชื้อ ข้างศาลาใหญ่ สิริอายุ 96 ปี 1 เดือน 11 วัน   โดยก่อนหน้านี้ได้มีข่าวการละสังขารของหลวงปู่ เมือ 23 กุมภาพันธ์ พ.ศ. 2561 และได้มีแถลงการณ์เรื่องการอาพาธของหลวงปู่ลี ว่ายังอยู่ในการดูแลของทีมแพทย์ โรงพยาบาลอุดรธานี และแพทย์ทางเลือกเป็นระยะ ๆ และได้ละสังขารอย่างสงบ ตามประกาศล่าสุดของทางทีมแพทย์
== อ้างอิง ==
http://www.jdphadang.org/index.php/sample-sites-2/prawatluangpulee 
ภิกษุในสังกัดคณะสงฆ์ธรรมยุติกนิกาย
เจ้าอาวาส
บุคคลที่เกิดในปี พ.ศ. 2465
ภิกษุจากจังหวัดเลย
ภิกษุจากจังหวัดอุดรธานี
บุคคลที่เสียชีวิตในปี พ.ศ. 2561
เบรฟ (วิดีโอเกม)

เบรฟ (Brave) เป็นวิดีโอเกมผจญภัยแนวเกมยิงมุมมองบุคคลที่สามที่รองรับระบบนินเทนโดวี ซึ่งอิงจากภาพยนตร์ฉบับภาษาอังกฤษเดียวกันนี้ เกมยังรองรับต่อแพลตฟอร์มอื่นด้วยอุปกรณ์ควบคุมการเคลื่อนไหวต่อพ่วง ดังเช่น เพลย์สเตชันมูฟ รวมถึง คินเน็คท์ และมีกำหนดการเปิดตัว ณ วันที่ 19 มิถุนายน ค.ศ. 2012 
== รูปแบบการเล่น ==
เกมนี้สามารถเล่นแบบผู้เล่นคนเดียว หรือเล่นร่วมกัน ซึ่งผู้เล่นคนแรกจะทำการควบคุมเมริดา ในขณะที่โหมดร่วมกันเล่นผู้เล่นคนที่สองจะสามารถทำการควบคุมวิลโอเดอะวิสพ์ เกมนี้ยังโดดเด่นด้วยปริศนานานัปการ ซึ่งจะแก้ไขได้ด้วยความช่วยเหลือของน้องชายแฝดสาม และราชินีเอลินอร์ ที่สามารถเล่นได้ในรูปแบบหมีของเธอในที่เกิดเหตุต่อสู้ โดยในเลเวลต่าง ๆ สามารถเข้าถึงได้จากสถานที่ที่เรียกว่า "ริงออฟสโตน" ซึ่งผู้เล่นสามารถใช้เวทมนตร์ที่แตกต่างกัน (ไฟ, ดิน, ลม และน้ำแข็ง)
== อ้างอิง ==
== แหล่งข้อมูลอื่น ==
Official site
Trailer for Brave: The Video Game
เกมสำหรับนินเท็นโดดีเอส
เกมสำหรับเพลย์สเตชัน 3
วิดีโอเกมที่มีตัวละครเอกหญิง
เกมสำหรับนินเท็นโดวี
เกมสำหรับเอกซ์บอกซ์ 360
เกมสำหรับแมคโอเอส
เกมสำหรับวินโดวส์
วิดีโอเกมที่ออกวางจำหน่ายในปี พ.ศ. 2555
วิดีโอเกมที่มีฉากในทวีปยุโรป
ตำบลห้วยข้าวก่ำ

ห้วยข้าวก่ำ เป็นตำบลหนึ่งในอำเภอจุน จังหวัดพะเยา เป็นเขตเมืองที่มีผู้คนอาศัยอยู่หนาแน่นที่สุดของอำเภอจุน เป็นศูนย์กลางการค้า เศรษฐกิจ และการบริหารงานราชการภายในอำเภอ เนื่องจากเป็นที่ตั้งของที่ว่าการอำเภอจุน  และเป็นที่ตั้งของวัดและโรงเรียนมัธยมขนาดใหญ่ คือวัดห้วยข้าวก่ำและโรงเรียนจุนวิทยาคม ซึ่งเป็นโรงเรียนที่มีขนาดใหญ่ที่สุดในอำเภอ ทั้งพื้นที่ของตำบลห้วยข้าวก่ำอยู่ในเขตเทศบาลตำบลห้วยข้าวก่ำ
== ที่มาของชื่อ ==
ห้วยข้าวก่ำ มีที่มาจากข้าวก่ำ (Purple Rice) ถือเป็นข้าวที่มีลักษณะเฉพาะ ข้าวสารมีสีม่วงเข้มจนเกือบดำทำให้บางพื้นที่เรียกข้าวเหนียวดำหรือข้าวสีนิล เมื่อนึ่งหรือต้มให้สุก จะเห็นเป็นสีม่วงสด สีม่วงของข้าวก่ำนี้ เกิดจากสาร Cyanindin 3-glucoside ในกลุ่มแอนโทไซยานิน (Anthocyanin) ถือเป็นสารที่มีฤทธิ์ต้านอนุมูลอิสระที่มีคุณภาพสูง
== อ้างอิง ==
== แหล่งข้อมูลอื่น ==
เว็บไซต์เทศบาลตำบลห้วยข้าวก่ำ 
ห้วยข้าวก่ำ
ห้วยข้าวก่ำ
อำเภอจุน
ทีแกน เพรสลีย์

ทีแกน เพรสลีย์ (Teagan Presley; 24 กรกฎาคม ค.ศ. 1985 — ) มีชื่อแรกเกิด คือ แอชลีย์ เอริคสัน (Ashley Erickson) เป็นนักแสดงภาพยนตร์สำหรับผู้ใหญ่ชาวอเมริกัน ซึ่งชื่อในวงการของเธอมาจากการที่พ่อแม่ของเธอต้องการให้เรียกเธอว่า "ทีแกน" ในช่วงแรกเริ่ม รวมถึงต้องการแสดงความเคารพต่อ ลิซา มารี เพรสลีย์
== ชีวิตส่วนตัว ==
ช่วงเดือนพฤศจิกายน ค.ศ. 2007 เธอได้แต่งงานกับ ไทเลอร์ เดอร์เดน แต่แล้วเธอก็ได้ฟ้องหย่าในเดือนกรกฎาคม ค.ศ. 2008  จากนั้นในเดือนกันยายน ค.ศ. 2008 เธอได้รับการรายงานว่าจะออกเดทกับ จอช เลห์แมน เป็นครั้งแรก แล้วเธอก็ได้แต่งงานกับเขาในเดือนเมษายน ค.ศ. 2010 
== รางวัลที่ได้รับ ==
ค.ศ. 2005 เบสท์นิวสตาร์เล็ท
ค.ศ. 2005 ทีนครีมดรีม
ค.ศ. 2005 เบสท์ 3-เวย์ – เฟลชฮันเตอร์ 7 
ค.ศ. 2009 เบสท์คัมแบ็ค
== อ้างอิง ==
== แหล่งข้อมูลอื่น ==
นางแบบอเมริกัน
นักแสดงภาพยนตร์ลามกชาวอเมริกัน
พระเทพวชิรญาณ (เลี่ยม ฐิตธมฺโม)

พระเทพวชิรญาณ,วิ. นามเดิม เลี่ยม จันทำ ฉายา ฐิตธมฺโม เป็นพระภิกษุฝ่ายอรัญวาสีมหานิกาย ดำรงตำแหน่งเจ้าอาวาสวัดหนองป่าพงถัดจากพระโพธิญาณเถร (ชา สุภทฺโท) ด้วยนิสัยมักน้อย สันโดษ ถ่อมตน จึงเป็นที่เคารพของพุทธศาสนิกชนจำนวนมาก เมื่อครั้งหลวงพ่อชา ท่านอาพาธหนัก ได้ขอให้พระอาจารย์เลี่ยม รับตำแหน่งเจ้าอาวาสแทน ทำให้ท่านต้องรักษาการแทนตั้งแต่นั้นเป็นต้นมา
==ประวัติ==
=== ชาติกำเนิด ===
พระเทพวชิรญาณ,วิ. นามเดิม เลี่ยม จันทำ เกิดเมื่อวันที่ 5 พฤศจิกายน พ.ศ. 2484  ที่บ้านโคกจาน ตำบลทุ่งไชย อำเภออุทุมพรพิสัย จังหวัดศรีสะเกษ
บิดาชื่อนายเพ็ง จันทำ มารดาชื่อนางเป้ง จันทำ มีพี่น้องทั้งหมด 6 คน โดยท่านเป็นคนที่ 4
=== อุปสมบท ===
พระอาจารย์เลี่ยม ได้อุปสมบทเป็นพระภิกษุ เมื่อปี พ.ศ 2504 โดยมีพระครูถาวรชัยเขต เป็นพระอุปัชฌาย์ พระทิพย์ เป็นพระกรรมวาจาจารย์ และพระจันลา เป็นพระอนุสาวนาจารย์
และสามารถสอบได้นักธรรมชั้นเอกในปี 2507
=== ปฏิบัติกรรมฐาน ===
ในปี 2512 พระอาจารย์เลี่ยม ได้ออกเดินทางเสาะแสวงหาครูบาอาจารย์เพื่อเรียนรู้ธรรม จนได้มาพบสำนักของพระโพธิญาณเถร (ชา สุภทฺโท)  วัดหนองป่าพง ซึ่งเป็นวัดที่ร่มรื่น สะอาดสะอ้าน  เสนาสนะมีระเบียบเรียบร้อย ดูแล้วเย็นใจ และได้กราบนมัสการหลวงพ่อชา ขอฝากตัวเป็นศิษย์ ในการนี้เอง หลวงพ่อชา ท่านได้เมตตาเปลี่ยนบริขารทุกอย่างให้หมด
ระเบียบปฏิบัติของหลวงพ่อชา ถือว่าเข้มงวดมาก แต่หลวงพ่อเลี่ยมก็ไม่ได้ย่อท้อแต่อย่างใด เพราะเคยฝึกมาตั้งแต่สมัยอยู่ที่วัดเดิม ซึ่งถือว่าตรงกับรูปแบบของตัวเองมากกว่าที่จะสร้างความยุ่งยากในฝึกฝน  เพื่อเข้าถึงแก่นแท้ของพระศาสนา ด้วยความพากเพียร แม้แต่ในวันพระก็ถือ เนสัชชิก คือ การไม่นอนตลอดคืน ก็อยู่ได้อย่างสบาย จนจิตรู้สึกสว่างไสวและมีความสุขจากการปฏิบัติธรรม
=== โอวาทธรรม ===
== สมณศักดิ์ ==
พ.ศ. 2544 เป็นพระราชาคณะชั้นสามัญยก ฝ่ายวิปัสสนาธุระ ในราชทินนามที่ พระวิสุทธิสังวรเถร,(สย.วิ.)
พ.ศ. 2549 เป็นพระราชาคณะชั้นราช ฝ่ายวิปัสสนาธุระ ในราชทินนามที่ พระราชภาวนาวิกรม,วิ. อุดมธรรมสิทธิ์ มหาคณิสสร บวรสังฆาราม คามวาสี
พ.ศ. 2564 เป็นพระราชาคณะชั้นเทพ ฝ่ายวิปัสสนาธุระ ในราชทินนามที่ พระเทพวชิรญาณ,วิ. ภาวนาวิธานโกศล วิมลศาสนกิจจาทร มหาคณิสสร บวรสังฆาราม คามวาสี
== ธรรมะหลวงพ่อ ==
• ร่มเงาวัดป่าพง
• หอมกลิ่นสมณะ
• สมณธรรม
• ฐิตธรรมาจารย์
• ดูจิตตนพ้นบ่วงมาร
==อ้างอิง==
ภิกษุในสังกัดคณะสงฆ์มหานิกาย
วชิรญาณ (เลี่ยม ฐิตธมฺโม)
เจ้าอาวาส
สายพระป่าในประเทศไทย
บุคคลจากอำเภออุทุมพรพิสัย
ภิกษุจากจังหวัดศรีสะเกษ
ภิกษุจากจังหวัดอุบลราชธานี
Go Round / YEAH-OH

โก เรานด์ / เย-โอ ( เป็นซิงเกิลที่ 39 ของนามิเอะ อามุโระ วางจำหน่ายในรูปแบบซีดี และซีดี+ดีวีดี โดยวางจำหน่ายที่ประเทศญี่ปุ่นวันที่ 21 มีนาคม พ.ศ. 2555 ห่างจากซิลเกิลที่แล้ว Sit! Stay! Wait! Down! / Love Story 4 เดือน
เพลง Go Round เป็นเพลงโฆษณาเครื่องสำอางค์โคเซ่ ESPRIQUE
ซิงเกิล Go Round / YEAH-OH ได้รับการรับรองแผ่นเสียงทองคำในเดือนเมษายน ค.ศ. 2012 
== รายชื่อเพลง ==
Go Round
YEAH-OH
Go Round (Instrumental)
YEAH-OH (Instrumental)
== มิวสิกวิดีโอ ==
Go Round (Music Video)
YEAH-OH (Music Video)
== ชาร์ต ==
ออริกอนชาร์ต (ในญี่ปุ่น)
== ข้อมูลเพิ่มเติม ==
เพลงซิงเกิลของนามิเอะ อามุโระ
ALL NIGHT LONG

"ออล ไนท์ ลอง"  เป็นซิงเกิลที่ 39 ของเอ็กซ์ไซล์ วางจำหน่ายวันที่ 20 มิถุนายน พ.ศ. 2555 ในรูปแบบในรูปแบบแม็กซีซิงเกิล
เพลง ALL NIGHT LONG ออกอากาศครั้งแรกทางรายการวิทยุ EXILE EX-PRESS ของคลื่นวิทยุ TOKYO FM เมื่อวันที่ 5 พฤษภาคม ค.ศ 2012
มิวสิกวิดีโอเพลง ALL NIGHT LONG เป็นเรื่องราวของสมาชิกทั้ง 14 คน ในฉากเกมเคเบรอสของ GREE
เพลง ALL NIGHT LONG เป็นเพลงประกอบโฆษณาเกมเคเบรอสของ GREE
เพลง ALL NIGHT LONG เป็นเพลงที่ใช้ในการทัวร์คอนเสิร์ต EXILE TRIBE LIVE TOUR 2012 〜TOWER OF WISH〜
== รายชื่อเพลง ==
ALL NIGHT LONG
ALL NIGHT LONG (Instrumental)
== มิวสิกวิดีโอ ==
ALL NIGHT LONG (Video Clip)
== ชาร์ต ==
ชาร์ตออริกอน (ในญี่ปุ่น)
== ข้อมูลเพิ่มเติม ==
ALL NIGHT LONG Special site http://exile.jp/all_night_long/ 
ข้อมูลซิงเกิล ALL NIGHT LONG http://exile.jp/news/20120501.html 
== อ้างอิง ==
เพลงของเอ็กซ์ไซล์
ซิสตาร์

ซิสตาร์ (씨스타; Sistar, มักเขียน SISTAR) เป็นกลุ่มนักร้องหญิงของประเทศเกาหลีใต้ สังกัดค่ายสตาร์ชิพเอนเตอร์เทนเมนต์ ประกอบไปด้วยสมาชิกจำนวนสี่คนคือ ฮโยลิน, โบรา, โซยู และดาซม ประสบความสำเร็จกับอัลบั้มเปิดตัวของกลุ่ม โซคูล ในเดือนสิงหาคม ค.ศ. 2011 โดยซิสตาร์มีเพลงที่ขึ้นอันดับหนึ่งบนแกออนชาร์ต 9 เพลงติดต่อกัน ตั้งแต่ปี 2011–2017 โดยมีเพลงยอดนิยมหลายเพลง เช่น "เลิฟวิ่งยู" "กิฟอิตทูมี" "ทัชมายบอดี้" โดยเฉพาะ "โซคูล" ซึ่งประสบความสำเร็จด้านยอดขาย มียอดดิจิทัลดาวน์โหลดมากกว่า 3 ล้าน และยอดสตรีมมิงเกิน 18 ล้านครั้ง ในปี ค.ศ. 2011 กลายเป็นเพลงอันดับที่ 26 ที่ขายดีที่สุดในเกาหลีใต้และเดบิวต์ในอันดับหนึ่งของชาร์ตบิลบอร์ดเพลงเกาหลี 100 อันดับยอดนิยม ก่อนจะประสบความสำเร็จอย่างต่อเนื่องในเพลง "อะโลน" ที่ทำให้กลุ่มคว้ารางวัลเอ็มเน็ตเอเชียนมิวสิกอะวอดส์สาขาศิลปินกลุ่มหญิงยอดเยี่ยมปี 2012
ในเดือนพฤษภาคม ค.ศ. 2017 ซิสตาร์ประกาศยุบวงหลังจากเซ็นสัญญา 7 ปีในฐานะสมาชิกกลุ่ม โดยปล่อยเพลง "โลนลี" เป็นครั้งสุดท้าย และจะสิ้นสุดหลังกิจกรรมของกลุ่มจบลง
== อดีตสมาชิก ==
== กลุ่มย่อย ==
== ผลงานเพลง ==
โซคูล (2011)
กิฟอิตทูมี (2013)
== ทัวร์ ==
2012: ฟามฟาเตล
2013: ไลฟ์คอนเสิร์ต: เอส
2014: ไลฟ์คอนเสิร์ต: เอส - ฮ่องกง
=== ผลงานทางโทรทัศน์ ===
== รางวัล ==
==อ้างอิง==
== แหล่งข้อมูลอื่น ==
กลุ่มดนตรีที่ก่อตั้งในปี พ.ศ. 2553
กลุ่มดนตรีเคป็อป
กลุ่มดนตรีที่สิ้นสุดในปี พ.ศ. 2559
เกิร์ลกรุปเกาหลีใต้
กลุ่มดนตรีจากโซล
ศิลปินสังกัดสตาร์ชิปเอนเตอร์เทนเมนต์
ผู้ชนะมามาอะวอดส์
ผู้ชนะเมลอนมิวสิกอะวอดส์
โซฟิสติคัลเรฟิวเทชันส์

โซฟิสติคัลเรฟิวเทชันส์ (Sophistical Refutations) หรือ เดโซพิสติกิสเอเลงคิส (de sophisticis elenchis) แปลตรงตัวหมายถึง การลบล้างผู้รอบรู้ คือส่วนหนึ่งของงานเขียนออร์กานอนของอาริสโตเติล ว่าด้วยการแบ่งประเภทของเหตุผลวิบัติไว้ 13 ประเภท ดังต่อไปนี้
เหตุผลวิบัติเชิงวาจา
การลงน้ำหนัก (accent) หรือการเน้น (emphasis)
การตีความหลายนัย (amphibology)
ความเคลือบคลุม (equivocation)
composition
division
figure of speech
เหตุผลวิบัติเชิงสาระ
การละทิ้งข้อยกเว้น (accident)
การสรุปเหมารวม (converse accident)
การยืนยันผล (affirming the consequent)
การสรุปนอกประเด็น (irrelevant conclusion)
การทวนคำถาม (begging the question)
การยกเหตุผลผิด (false cause)
การตั้งประเด็นซ้อน (fallacy of many questions)
== อ้างอิง ==
ChangingMinds.org: "Aristotle's 13 fallacies"
== แหล่งข้อมูลอื่น ==
HTML Greek text via Greco interattivo 
translated by W. A. Pickard-Cambridge
ผลงานของอาริสโตเติล
วรรณกรรมตรรกศาสตร์
ฟอร์บิดเดน

ฟอร์บิดเดน ( Forbidden) เป็นสตูดิโออัลบั้มที่ 18 ของวงเฮฟวีเมทัล แบล็ค ซับบาธ วางขายในเดือน มิถุนายน 1995 นี่คือสตูดิโออัลบั้มล่าสุดของวง จนกระทั่งมีการมารวมตัวกันในปี 2011 เพื่อบันทึกอัลบั้มใหม่สำหรับการเปิดตัวในปี 2012
==รายชื่อเพลง==
===แผ่นหนึ่ง===
===แผ่นสอง===
==สมาชิก==
Tony Martin –ร้อง
Tony Iommi – กีตาร์
Neil Murray – เบส
Cozy Powell – กลอง
Geoff Nicholls – คีย์บอร์ด
อัลบั้มเพลงของแบล็กซับบาธ
อัลบั้มเพลงในปี พ.ศ. 2538
ครอสยีน

ครอสจีน (ญี่ปุ่น : クロスジーン เกาหลี : 크로스진 อังกฤษ : Cross Gene) หมายถึง การผสมผสานที่ยอดเยี่ยมที่สุดของยีนส์ ศิลปินภายใต้สังกัด Amuse Korea Entertainment วงบอยแบนด์ที่ประกอบด้วยสมาชิก 6 คน ซึ่งเป็นการรวมตัวจาก 3 ประเทศ ได้แก่ สมาชิกจากเกาหลี 4 คน (ชิน, เซยอง, ซังมิน, ยงซอก) ญี่ปุ่น 1 คน (ทาคุยะ) และจีน 1 คน (แคสเปอร์) (J.G เป็นอดีตสมาชิก)
พวกเขาเดบิวท์โชว์เคสแรกที่ AX Korea ในวันที่ 7 มิถุนายน 2012 ด้วยเพลงโปรโมทอย่าง 'La-Di Da-Di' (라-디 다-디) ในจังหวะป็อปแดนซ์พร้อมท่าเต้นที่มีเอกลักษณ์ และ For This Love เพลงประกอบละครเรื่อง RUN60 จากมินิอัลบั้มเดบิว 'Timeless : Begins' วางจำหน่ายในวันที่ 8 มิถุนายน 2012 ที่เกาหลี และวันที่ 28 มิถุนายน 2012 ก็ปล่อย 'TIMELESS -BEGINS- Japan Edition' ในประเทศญี่ปุ่นอีกด้วย
== สมาชิก ==
== ผลงาน ==
=== ซิงเกิ้ล ===
=== มินิอัลบั้ม ===
== แหล่งข้อมูลอื่น ==
AMUSE INC.
บอยแบนด์
กลุ่มดนตรีเคป็อป
กลุ่มดนตรีป็อปสัญชาติเกาหลีใต้
เจ้าบุญส่ง ณ ลำปาง

เจ้าบุญส่ง ณ ลำปาง ราชบุตรในเจ้าบุญวาทย์วงษ์มานิต เจ้าผู้ครองนครลำปาง องค์สุดท้าย กับหม่อมเจียกน้อย ณ ลำปาง เป็นราชบุตรที่ได้รับสืบทอดเครื่องราชอิสริยาภรณ์จุลจอมเกล้า
== ประวัติ ==
เจ้าบุญส่ง ณ ลำปาง เกิดในราวปี พ.ศ. 2464 ได้เข้าเฝ้าถวายตัวต่อพระบาทสมเด็จพระปกเกล้าเจ้าอยู่หัว เมื่อคราวเสด็จพระราชดำเนินเลียบหัวเมืองมณฑลฝ่ายเหนือและมณฑลพายัพ เมื่อเดือนมกราคม - กุมภาพันธ์ พ.ศ. 2469 โดยเจ้าบุญสารเสวตร์ ณ ลำปาง นำกราบบังคมทูลเข้าเฝ้า และพระบาทสมเด็จพระเจ้าอยู่หัว ทรงมีพระราชดำรัสด้วยเจ้าดารารัศมี พระราชชายา ว่าขอให้ส่งเจ้าบุญส่ง เข้าไปศึกษาที่กรุงเทพฯ แต่ขณะนั้นเจ้าบุญส่งยังมิได้โกนจุก จึงให้เข้าเรียนที่โรงเรียนเยาวกุมารไปพลาง ครั้นทรงพระกรุณาโปรดเกล้าฯ จัดการโกนจุกพระราชทานที่วังวรดิศแล้ว จึงทรงพระกรุณาโปรดเกล้าฯ ให้เจ้าบุญส่ง ณ ลำปาง เข้าเรียนในวชิราวุธวิทยาลัยในฐานะนักเรียนหลวงในพระบรมราชูปถัมภ์
เจ้าบุญส่ง ณ ลำปาง เคยดำรงตำแหน่งนายกสมาคมรถม้าลำปาง ซึ่งเป็นยุคทองของรถม้าลำปาง และมีจำนวนรถม้าถึง 185 คัน
== เครื่องราชอิสริยาภรณ์ ==
  สืบตระกูล พลตรี เจ้าบุญวาทย์วงษ์มานิต
== ลำดับสาแหรก ==
== อ้างอิง ==
เจ้านายฝ่ายเหนือ
สกุล ณ ลำปาง
บุคคลจากโรงเรียนวชิราวุธวิทยาลัย
ผู้ได้รับเครื่องราชอิสริยาภรณ์ ต.จ.ว.
ราชโอรสและราชธิดาในเจ้าผู้ครองนครลำปาง องค์ที่ 13
ราชโอรสในเจ้าผู้ครองนครฝ่ายเหนือ
อีวิลวูแมน

อีวิลวูแมน ( Evil Woman ) เป็นซิงเกิลของวง Crow ในปี 1969 และนำมา cover โดยวง Black Sabbath ในอัลบั้ม Black Sabbath ปี 1970 แต่ในอเมริการไม่ค่อยได้รับความนิยม และ ใช้ซิงเกิล "Wicked World" ในการเปิดตัวอัลบั้มด้วย
ซิงเกิลในปี พ.ศ. 2513
เพลงของแบล็กซับบาธ
รถไฟใต้ดินเทศบาลซัปโปโระ

รถไฟใต้ดินเทศบาลซัปโปโระ  เป็นระบบการคมนาคมทางรถไฟ ในนครซัปโปโระ เมืองเอกของจังหวัดฮกไกโด ประเทศญี่ปุ่น ดำเนินงานโดย สำนักงานขนส่งนครซัปโปโระ
== เส้นทาง ==
== ระเบียงภาพ ==
ไฟล์:Sapporo subway rollers.jpg | ป้ายคำแนะนำในการใช้งาน
ไฟล์:ST SN5000 20061102 001.jpg | รถรุ่น 5000 ซีรีส์ EMU ที่ สถานีมินามิฮิรางิชิ
== ข้อมูลเพิ่มเติม ==
สำนักงานขนส่งนครซัปโปโระ 
ข้อมูลการขนส่งในซัปโปโระ  
UrbanRail.Net - แผนภาพรถไฟใต้ดินนครซัปโปโระ  
การขนส่งในซัปโปโระ
ซ
รถไฟใต้ดินเทศบาลซัปโปโระ
ลังกาวตารสูตร

ลังกาวตารสูตร (लंकावतारसूत्र Laṅkāvatāra Sūtra) เป็นพระสูตรเก่าแก่เล่มหนึ่งในนิกายมหายาน พระสูตรนี้ไม่ปรากฏในพระไตรปิฎกภาษาบาลีของเถรวาท แต่งขึ้นเมื่อใดไม่ปรากฏ แต่ได้แปลเป็นภาษาจีนครั้งแรกราว ค.ศ. 443 เนื้อหาเป็นบทสนทนาระหว่างพระศากยมุนีพุทธเจ้ากับพระมหามติโพธิสัตว์ที่เกาะลงกา
พระสูตรนี้นับว่ามีบทบาทสำคัญต่อพัฒนาการของศาสนาพุทธในประเทศจีน ทิเบต และญี่ปุ่น มีอิทธิพลทางความคิดต่อสำนักโยคาจาร ฉาน และเซน
== เนื้อหา ==
ลังกาวตารสูตรใช้แนวคิดและคำสอนแบบโยคาจารและเน้นเรื่องตถาคตครรภ์ หลักการสำคัญของพระสูตรนี้อยู่ที่แนวคิดเรื่องวิญญาณ ว่าเป็นสิ่งเป็นจริงแท้เพียงอย่างเดียว สิ่งทั้งหมดในโลก นามต่าง ๆ และประสบการณ์ต่าง ๆ เป็นแต่เพียงภาพปรากฏของจิตเท่านั้น มีการอธิบายวิญญาณในแต่ละบุคคลออกเป็นชั้น ๆ ประเภท ๆ โดยมีอาลยวิชญานเป็นพื้นฐานของวิญญาณทุกประเภท รวมทั้งสิ่งต่าง ๆ ในเอกภพด้วย
== อ้างอิง ==
พระสูตรในพระไตรปิฎกมหายาน
ชาวฮกจิว

ชาวฮกจิว (อักษรจีน: 福州人; จีนกลาง: Fúzhōurén ฝูโจวเหริน; ฮกจิว: Hók-ciŭ-nè̤ng /huʔ˨˩ tsiu˥˥ nœŋ˥˧/ หุจิ๊วเนิ่ง; แต้จิ๋ว: Hok4-ziu1-nang5 ฮกจิวนั้ง) คือกลุ่มหนึ่งของชาวจีนโพ้นทะเลที่อพยพมาจากเมืองฝูโจว มณฑลฝูเจี้ยน (ฮกเกี้ยน) คำว่า "ฮกจิว" เป็นการเรียกชื่อตามสำเนียงแต้จิ๋ว ส่วนจีนกลางเรียกว่า "ฝูโจว"
== ชาวฮกจิว ==
ชาวฮกจิว คือกลุ่มชาวจีนฮกเกี้ยนที่อพยพมาจากทางตอนเหนือของมณฑลฝูเจี้ยน ซึ่งมีเมืองหลวงคือเมืองฮกจิว (ฝูโจว) พื้นที่อยู่อาศัยของชาวฮกจิ่วคือตั้งแต่ตอนเหนือของมณฑลลงมาจนสิ้นสุดรอยต่อระหว่างเมืองเซี่ยเหมิน ภาษาที่พูดคือภาษาหมิ่นตง ซึ่งต่างจากภาษาหมิ่นหนาน หรือภาษาจีนฮกเกี้ยน ซึ่งใช้ทางตอนใต้ของมณฑลฝูเจี้ยนเป็นอย่างมาก
== สู่ชาวจีนโพ้นทะเล ==
=== ในประเทศไทย ===
ในประเทศไทย ที่ซึ่งคาดว่าน่าจะมีชาวฮกจิวมากที่สุดและเป็นที่แรกที่ชาวฮกจิวอยู่ก็คือจังหวัดภูเก็ต เพราะมีการก่อตั้งสมาคมปกครองชาวฝูโจวเป็นครั้งแรก (ปัจจุบันคือสมาคมชาวฝูโจว ศาลเจ้าซัมเทียนเฮวกึ๋ง) เมื่อประมาณปี พ.ศ. 2396 และยังมีอีกจำนวนมากอยู่ในจังหวัดนครศรีธรรมราช โดยเฉพาะอำเภอนาบอน และตำบลจันดี และ จังหวัดปัตตานี
จ.สุราษฎร์ธานีที่อำเภอเวียงสระและนาสาร
== สมาคมฝูโจว ==
สมาคมฝูโจวแห่งประเทศไทย (泰國福州會館)
สมาคมชาวฮกจิวภูเก็ต (普吉福州會館)
กลุ่มชาติพันธุ์ในประเทศจีน
เจ้าบุญเลิศ ณ เชียงใหม่

เจ้าบุญเลิศ ณ เชียงใหม่ อดีตสมาชิกสภาผู้แทนราษฎรจังหวัดเชียงใหม่ 2 สมัย เป็นบุตรของเจ้าบุญสม ณ เชียงใหม่
== ประวัติ ==
เจ้าบุญเลิศ เกิดเมื่อปี พ.ศ. 2450 เป็นโอรสเจ้าบุญสม ณ เชียงใหม่ กับแม่คำตุ้ม ณ เชียงใหม่ ต่อมาเมื่อแม่คำตุ้ม เสียชีวิต เจ้าบุญสม แต่งงานใหม่กับแม่บัวแก้ว บุตรธิดา 2 คน คือ อาจารย์สิทธิพงศ์ ณ เชียงใหม่ อดีตผู้อำนวยการวิทยาลัยเทคนิคเชียงใหม่ และนางผ่องพรรณ เสียมภักดี
เจ้าบุญเลิศ สมรสกับนางสมศรี ณ เชียงใหม่ (สกุลเดิม ส่วยสุพรรณ) มีบุตร 2 คน คือ บุญประเสริฐ ณ เชียงใหม่ กับ พวงลัดดา ณ เชียงใหม่ (เสียชีวิตแต่เยาว์) ต่อมาแต่งงานใหม่กับนางศรีทอน ณ เชียงใหม่ มีบุตรธิดา 4 คน คือ
นายพีรพงศ์ ณ เชียงใหม่
นายสุรพงษ์ ณ เชียงใหม่
นางศิริวรรณา ณ เชียงใหม่
นางภัสราภรณ์ ณ เชียงใหม่
เจ้าบุญเลิศ เข้ารับการศึกษาที่โรงเรียนมหาดเล็กหลวง จนสำเร็จการศึกษาชั้นมัธยมปีที่ 8
เจ้าบุญเลิศ ณ เชียงใหม่ เป็นเจ้านายฝ่ายเหนือที่ได้เข้าร่วมฟ้อนนำในกระบวนเครื่องพระขวัญของพระบาทสมเด็จพระมหาภูมิพลอดุลยเดชมหาราช บรมนาถบพิตร ในพิธีถวายพระขวัญเมื่อครั้งเสด็จพระราชดำเนินทรงเยี่ยมราษฎรในจังหวัดทางภาคเหนือ วันที่ 5 มีนาคม พ.ศ. 2501
== การทำงาน ==
เจ้าบุญเลิศ ณ เชียงใหม่ เกิดในครอบครัวที่มีฐานะร่ำรวย แต่เมื่อจบการศึกษาชั้นมัธยมปีที่ 8 ได้เข้ารับราชการที่กระทรวงมหาดไทย และเคยทำหน้าที่เลขานุการนายกรัฐมนตรี (จอมพล ป.พิบูลสงคราม) ต่อมาจึงกลับมาทำธุรกิจที่จังหวัดเชียงใหม่ โดยเปิดฟาร์มเลี้ยงม้าที่บ้านบ่อปุ๊ อำเภอแม่ริม และเปิดร้านจำหน่ายอาวุธปืน ชื่อร้าน "ปืนชัยเลิศฟ้า"
== งานการเมือง ==
เจ้าบุญเลิศ ณ เชียงใหม่ ได้รับเลือกตั้งเป็นสมาชิกสภาผู้แทนราษฎรจังหวัดเชียงใหม่ ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2491 และการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512
== เสียชีวิต ==
เจ้าบุญเลิศ เสียชีวิตด้วยโรคมะเร็งในปี พ.ศ. 2520 รวมอายุ 70 ปี
== ลำดับตระกูล ==
== เครื่องราชอิสริยาภรณ์ ==
== อ้างอิง ==
== แหล่งข้อมูลอื่น ==
ปราณี ศิริธร ณ พัทลุง. เพ็ชร์ล้านนา. (ครั้งที่ 2) เชียงใหม่ :ผู้จัดการ ศูนย์ภาคเหนือ, 2538.
คัมภีร์ คัมภีรญาณนนท์ , นาวาอากาศเอก. เจ้านายฝ่ายเหนือ. [http://www.globalgroup.in.th/encyclopedia_lanna.html]
บุคคลจากจังหวัดเชียงใหม่
เจ้านายฝ่ายเหนือ
สกุล ณ เชียงใหม่
นักธุรกิจชาวไทย
นักการเมืองไทย
สมาชิกสภาผู้แทนราษฎรจังหวัดเชียงใหม่
พรรคธรรมสังคม
พรรคสังคมชาตินิยม
เสียชีวิตจากมะเร็ง
ผู้ได้รับเครื่องราชอิสริยาภรณ์ ต.ช.
ผู้ได้รับเครื่องราชอิสริยาภรณ์ ต.ม.
รุ้งจันทรา

รุ้งจันทรา คือรุ้งกินน้ำที่เกิดจากแสงอาทิตย์ที่ได้กระทบดวงจันทร์หรือที่หลายคนเข้าใจกันว่า "แสงจันทร์" รุ้งจันทราจะค่อนข้างซีดจาง เนื่องจากแสงจันทร์มีความสว่างน้อยกว่าแสงอาทิตย์มาก รุ้งจันทราเป็นปรากฏการณ์พิเศษที่หาดูได้ยาก เนื่องจากมีปัจจัยประกอบกันหลายอย่างคือ ดวงจันทร์จะต้องเป็นดวงจันทร์เต็มดวงหรือเกือบเต็มดวงเท่านั้น จะต้องสว่างไสวเป็นพิเศษ นอกจากนั้นหยดน้ำจะต้องตกอยู่ทิศตรงกันข้ามกับดวงจันทร์ ท้องฟ้าต้องมืดสนิท และดวงจันทร์จะต้องอยู่สูงไม่เกิน 42°
==ดูเพิ่ม==
==อ้างอิง==
ดวงจันทร์
ปรากฏการณ์ทางแสงในบรรยากาศ
เอ็น.ไอ.บี

เอ็น.ไอ.บี ( N.I.B. ) เป็นซิงเกิลของวงเฮฟวีเมทัล ของอังกฤษวงแบล็ก ซับบาธ จากอัลบั้ม  แบล็ค ซับบาธ ในปี ค.ศ. 1970 เนื้อหาของเพลงจะเกี่ยวกับ ลูซิเฟอร์ และช่วงอินโทรของเพลงที่ใช้เบสเล่นคือ Geezer Butler
ซิงเกิลในปี พ.ศ. 2513
เพลงของแบล็กซับบาธ
ท่าอากาศยานชินชิโตเซะ

ท่าอากาศยานชินชิโตเซะ (, New Chitose Airport),  เป็นท่าอากาศยานนานาชาติของจังหวัดฮกไกโด เปิดบริการเมื่อปี ค.ศ. 1991 ตั้งอยู่ทางตะวันออกเฉียงใต้ของเมืองชิโตเซะและโทมาโกไม ให้บริการด้านการคมนาคมทางอากาศสำหรับนครซัปโปโระ ซึ่งจัดว่าเป็นท่าอากาศยานที่มีขนาดใหญ่ที่สุดในฮกไกโด
อาคารผู้โดยสารภายในประเทศและต่างประเทศมีลักษณะเป็นครึ่งวงกลมและอาคารผู้โดยสารระหว่างประเทศแห่งใหม่อยู่ด้านหลังอาคารผู้โดยสารครึ่งวงกลม ซึ่งอาคารผู้โดยสารภายในประเทศมี 18 ประตู ในขณะที่อาคารผู้โดยสารระหว่างประเทศมี 6 ประตู
ในปี ค.ศ. 2005 ท่าอากาศยานชินชิโตเซะจัดว่าเป็นสนามบินที่มีผู้ใช้บริการมากเป็นอันดับ 3 ของญี่ปุ่น รองจาก นาริตะ และ ฮาเนดะ และถือเป็นอันดับที่ 64 ของโลก และเส้นทางการบินระหว่าง ชิโตเซะ − โตเกียว ฮาเนะดะ ด้วยระยะทาง 894 กิโลเมตร ก็จัดว่าเป็นเส้นทางที่มีผู้โดยมากที่สุดของโลก ด้วยจำนวนผู้โดยสาร 8.8 ล้านคน ในปี ค.ศ. 2010
ไฟล์:CTS airport diagram.png|แผนผังของสนามบิน
ไฟล์:Shinchitose Airport Terminal Building.JPG|อาคารผู้โดยสาร
ไฟล์:New CHITOSE Airport terminal.jpg|โฆษณาอาหาร
== สายการบินและปลายทาง ==
== สถิติ ==
{|class = "wikitable"
|+ เส้นทางบินในประเทศตามจำนวนผู้โดยสาร ค.ศ. 2011
! สนามบิน !! จำนวนผู้โดยสาร !! อันดับในประเทศ
|-
! ท่าอากาศยานนานาชาติโตเกียว
| 853,000 || 1
|-
! ท่าอากาศยานนานาชาติชูบุเซ็นแทรร์
| 104,000  || 18
|-
! ท่าอากาศยานนานาชาติคันไซ
| 103,000  || 19
|-
! ท่าอากาศยานนานาชาติโอซากะ
| 53,000 || 39
|-
! ท่าอากาศยานเซ็นได
| 47,000 || 43
|-
! ท่าอากาศยานโคเบะ
| 47,000  || 44
|-
! ท่าอากาศยานฟุกุโอกะ
| 39,000 || 50
|}
== การคมนาคมทางบก ==

รถไฟ
25px JR ฮกไกโด - สายชิโตเซะ (สถานีท่าอากาศยานชิน-ชิโตเซะ)
(รถไฟด่วนถึง/จาก สถานีซัปโปโระ ใช้เวลาราว 36–39 นาที ด้วยราคา ¥1,040)
รถโดยสาร
รถร่วม ฮกไกโดชูโอบัส/โฮกุโตโคสึ (ซัปโปโระและโอยาชิ 4 เที่ยว/ชั่วโมง)
ฮกไกโดชูโอบัส (อาซาบุ 1–2 เที่ยว/ชั่วโมง, มิยาโนซาวะ 1–2 เที่ยว/ชั่วโมง)
โฮกุโตโคสึ (Apa Hotel & Resort 2 เที่ยว/ชั่วโมง, มารุยามะ พาร์ก ทุกชั่วโมง)
โดนัง บัส (โทมาโกไม 1–2 เที่ยว/ชั่วโมง, โนโบริเบสึ 3 เที่ยว/วัน, มุโรรัง 12 เที่ยว/วัน, โฮเบสึ 2 เที่ยว/วัน, อุรากาวะ 2 เที่ยว/วัน)
อาสึมะ บัส (อาสึมะ 3 เที่ยว/วัน)
== อ้างอิง ==
== แหล่งข้อมูลอื่น ==
เว็บไซต์อย่างเป็นทางการ 
ชินชิโตเซะ
ซัปโปโระ
สิ่งก่อสร้างในกิ่งจังหวัดอิชิการิ
สิ่งก่อสร้างในกิ่งจังหวัดอิบูริ
เชนเจส

เชนเจส ( Changes ) เป็นซิงเกิลของวงแบล็ค ซับบาธ จากอัลบั้ม Black Sabbath Vol. 4 ในปี ค.ศ. 1972 แนวเพลงบัลลาด ได้แนวคิดจากชีวิตคู่ของ บิล วอร์ด ที่ต้องหย่าล้างอยู่หลาย ๆครั้ง ผลงานนี้จะแต่งต่างจากผลงานที่ผ่าน ๆ มาของวงซึ่งจะเล่นแนวร๊อคการเล่นกีตาร์แนวฮาร์ดร๊อค เพลงนี้จึงทำให้ชื่อเสียงของวงเพิ่มขึ้น
==บุคลากร==
Ozzy Osbourne: ร้อง
Tony Iommi: เปียโน
Geezer Butler: เบส
ซิงเกิลในปี พ.ศ. 2536
ซิงเกิลในปี พ.ศ. 2546
เพลงของแบล็กซับบาธ
ซิงเกิลในปี พ.ศ. 2515
ลุสปิตาแล็ตดายูบรากัต

ลุสปิตาแล็ตดายูบรากัต (L'Hospitalet de Llobregat) หรือย่อว่า ลุสปิตาแล็ต เป็นเมืองที่ตั้งอยู่ทางตะวันตกเฉียงใต้ของบาร์เซโลนา ในแคว้นกาตาลุญญา ประเทศสเปน เป็นเมืองที่มีประชากรเป็นอันดับ 2 ของแคว้นกาตาลุญญา เป็นหนึ่งในเมืองที่มีความหนาแน่นของประชากรมากที่สุด ไม่เฉพาะในสเปน แต่รวมถึงในสหภาพยุโรป
เมืองในแคว้นกาตาลุญญา